หุ้นแกว่งแคบปิดร่วง2.24จุด
หุ้นไทย 29 ต.ค. ดัชนีปิดที่ 1,279.57  จุด  ลดลง 2.24 จุด มูลค่าซื้อขาย 25,403.46 ล้านบาท
29 ต.ค. 2555

หุ้นไทย 29 ต.ค. ดัชนีปิดที่ 1,279.57  จุด  ลดลง 2.24 จุด มูลค่าซื้อขาย 25,403.46 ล้านบาท




ตลาดหุ้นวันที่ 29 ต.ค. ดัชนีปิดที่ระดับ 1,279.57  จุด  ลดลง 2.24 จุด หรือ  -0.17%  มูลค่าการซื้อขาย  25,403.46 ล้านบาท
นายณาศิส ประเสริฐสกุล นักกลยุทธ์การลงทุน บริษัทหลักทรัพย์เกียรตินาคิน กล่าวว่า  ตลาดหุ้นแกว่งตัวแคบๆ ในแดนบวกและลบ โดยแรงขายเริ่มน้อยลง เนื่องจากตลาดยังมีปัจจัยบวกในสัปดาห์นี้ที่คาดว่าตัวเลขเศรษฐกิจสหรัฐน่าจะออกมาดี รวมถึงการเข้ามาเก็งกำไรก่อนการเลือกตั้งสหรัฐในวันที่ 6 พ.ย.นี้
"จากสถิติก่อนการเลือกตั้งสหรัฐหุ้นไทยจะปรับตัวขึ้น 2.77% ในช่วง 9 ครั้งที่มีการเลือกตั้ง จึงคาดว่าหุ้นไทยก็มีโอกาสรีบาวด์ขึ้นได้และไม่น่าหลุด 1,270 จุด"นายณาศิส กล่าว
แนวโน้มตลาดหุ้นวันพรุ่งนี้คาดว่าจะแกว่งตัวเหมือนวันนี้ โดยแนวต้านที่ 1,314 จุด และแนวรับ 1,270 จุดและหลังเลือกตั้งคาดว่าดัชนีมีโอกาสลงสู่ 1,260 จุด หากดูจากสถิติที่ผ่านมาหลังเลือกตั้งจบหุ้นไทยก็จะลดลง 2% และรอบนี้คาดว่าโอบาม่าน่าจะชนะ ซึ่งนโยบายก็ไม่ได้ส่งผลดีต่อตลาดหุ้นมากนักและยังต้องรอดูมาตรการภาษีด้วย กลยุทธ์ช่วงนี้แนะหุ้นขึ้นขายทำกำไร
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่PTTEP  มูลค่าการซื้อขาย  1,735.11 ล้านบาท  ปิดที่ 161.50 บาท บวก 5.50 บาท หรือ  3.53% PTT        มูลค่าการซื้อขาย 1,593.97 ล้านบาท  ปิดที่  316 บาท  บวก 3 บาท หรือ  0.96%BBL       มูลค่าการซื้อขาย  1,364.43 ล้านบาท ปิดที่ 177 บาท  บวก 2 บาท หรือ  1.14%CPALL  มูลค่าการซื้อขาย  807.05 ล้านบาท ปิดที่ 39.25 บาท ลดลง 0.75 บาท หรือ  -1.88%CPF       มูลค่าการซื้อขาย  747.18 ล้านบาท ปิดที่  35.25 บาท บวก 0.25 บาท หรือ 0.71%